**Notă informativă**

**la proiectul hotărârii de Guvern pentru aprobarea Regulamentului privind acordarea suportului financiar pentru acciza la motorina procurată și utilizată**

**pentru prelucrarea producției vegetale**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite** |
| În contextul crizei actuale la resursele energetice, gaze naturale, energie electrică, etc. întreprinderile care desfășoară activități de prelucrare a producției vegetale, suportă cheltuieli enorme la aceste resurse și sunt nevoite să identifice surse alternative, inclusiv adaptarea întregului lanț de producere la alte surse, care implică costuri exorbitante.  Totodată, urmare a embargoul impus de Federația Rusă, care a depreciat semnificativ tendința de export din luna august pînă în prezent, în comparație cu alți ani, apare necesitarea identificării în regim de urgență a altor modalități de valorificare a materiei prime vegetale, în special pentru mere. Pe lângă posibilitatea de redirecționare a producției pe alte piețe, care este viabilă pentru un număr redus de producători agricoli, o alternativă, în special pentru producătorii agricoli mici și mijlocii, majoritatea din ei neavând posibilități de export și/sau depozitare, unica modalitate de valorificare a producției este livrarea merelor la procesare.  În Republica Moldova, pe segmentul de procesare a fructelor și legumelor, conform informației transmise de subdiviziunile teritoriale responsabile pentru agricultură și alimentație, activează 59 de întreprinderi de procesare a fructelor și legumelor. Consumul lunar de gaze naturale este în mediu de circa 14480723 m3, iar capacitatea de procesare de peste 500 mii tone de fructe și legume per sezon. O parte din întreprinderile de procesare au posibilitatea de a trece la surse alternative precum motorina, păcura, peleți. lemne etc.  Totodată, pentru întreprinderile care folosesc păcura ca sursă alternativă pentru perioada rece a anului, conform Dispoziției nr.37 din 15 septembrie 2022 a Comisiei pentru Situații Excepționale a Republicii Moldova, prin derogare de la Codul fiscal nr. 1163/1997 și Codul vamal al Republicii Moldova nr. 1149/2000, pînă la 1 mai 2023 se scutește de plata accizei plasarea în regim vamal de import a păcurei.  Însă, ținând cont că în anul curent este prognozată o recoltă de cca 691 mii tone de fructe, dintre care 485 mii tone de mere și 105 mii tone de prune, la depozitare, în scopul exportului vor fi plasate circa 150-170 mii tone de mere. Totodată, conform mediei pentru anii 2018-2021, exceptând anul 2020 care a fost nefavorabil pentru agricultura, întreprinderile mari de procesare au achiziționat circa 250 mii tone de fructe, din care circa 235 mii tone de mere și aproximativ 8 mii tone de prune. Doar din roada anului 2021 fabricile de conserve au procesat peste 400 mii tone de mere, inclusiv merele din depozitele frigorifice care urmau a fi exportate în Federația Rusă si exportul cărora a fost întrerupt din cauza războiului din țara vecină.  Pentru exercițiul de acordare a suportului financiar pentru accizala motorina procurată și utilizată **î**n procesul de prelucrare și conservarea a fructelor și legumelor, pentru întreprinderile de prelucrare sunt estimate ca fiind necesare circa **44 mil. lei.** Conform Regulamentului suportul financiar va fi acordat pentru acciza la motorina achiziționată în perioada lunilor septembrie 2022 – martie 2023 și destinată pentru prelucrarea producției vegetale. Conform calculelor, necesarul mediu lunar de motorină pentru ultimele 4 luni ale anului 2022 este de circa 3 mii tone, iar pentru primele luni ale anului 2023 este de circa 847 tone, a se vedea tabelul nr.1.  **Tabelul nr. 1.** ***Valoarea estimată pentru acordarea suportului financiar pentru acciza la motorina procurată și utilizată pentru prelucrarea fructelor și legumelor***   |  |  |  |  | | --- | --- | --- | --- | | **Tip de combustibil** | **Cantitatea necesară** | **Valoarea accizei (lei, conform CF)** | **Suportul statului (mii lei)** | | ***Întreprinderi de procesare a fructelor și legumelor*** | | | | | Anul 2022 (septembrie - decembrie) | 12 001,00 | 2 980,00 | 35 762,98 | | Anul 2023 (ianuarie - martie) | 2 541,00 | 3 248,00 | 8 254,46 | | ***TOTAL*** |  |  | ***44 017, 44*** |   Astfel, pentru a asigura funcționarea fabricilor de procesare, valorificarea producției vegetale, precum și obținerea produselor cu valoare adăugată, a fost elaborat Regulamentul privind acordarea suportului financiar pentru acciza la motorina procurată și utilizată pentru prelucrarea producției vegetale, utilizată în calitate de combustibil alternativ în procesul prelucrare a fructelor și legumelor . |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nominalizat nu conține norme privind armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| Proiectul hotărârii de Guvern pentru aprobarea Regulamentului privind acordarea suportului financiar pentru acciza la motorina procurată și utilizată pentru prelucrarea producției vegetale, stabilește modul de acordare a mijloacelor financiare întreprinderilor care desfășoară activități de prelucrare a producției vegetale, inclusiv a sfeclei de zahărîn perioada rece.  În acest scop, Agenția de Intervenție și Plăți pentru Agricultură va repartiza **44 mil. lei** conform prevederilor din Regulament.  Prin urmare, vor fi eligibile întreprinderile care desfășoară activități conform codurilor din Clasificatorul Activităților din Economia Moldovei (CAEM-2), precum prelucrarea și conservarea fructelor și legumelor.  Suportul financiar acordat pentru acciza la motorina utilizată pentru prelucrarea producției vegetale urmează a fi rambursat în cuantum de 100%, în conformitate cu cotele stabilite în Codul Fiscal nr. 1163-XIII  din  24.04.1997, după cum urmează:   1. 2980 lei per tonă la motorină pentru anul 2022; 2. 3248 lei per tonă la motorină pentru anul 2023.   Dosarele de acordare a suportului financiar pentru acciza la motorină procurată și utilizată pentru prelucrarea producției vegetale, urmează a fi depuse începând 1 februarie 2023 până la 14 aprilie 2023. Întreprinderile care au procurat și utilizat motorina în activitățile de prelucrare, conservarea fructelor și legumelor, pot depune cel mult 2 dosare de acordare a suportului financiar, care confirmă *perioada* de procurare a motorinei și *cantitatea* procurată de motorină, după cum urmează:   1. pentru motorina achiziționată în perioada 01 septembrie 2022 – 31 decembrie 2022; 2. pentru motorina achiziționată în perioada 01 ianuarie 2022 - 31 martie 2023. Sursele financiare direcționate pentru acordarea suportului financiar pentru acciza la motorina utilizată în calitate de combustibil alternativ la întreprinderile de prelucrare vor asigura activitatea continuă a acestora, a căror activitate se extinde în sezonul rece, precum și pentru asigurarea valorificării materiei prime, dar și reducerii presiunii prețurilor pe piața internă. |
| 1. **Fundamentarea economico-financiară** |
| Pentru acordarea suportului financiar pentru acciza la motorina utilizată pentru prelucrarea producției vegetale vor fi alocate mijloace financiare din Fondul de rezervă a Guvernului, Ministerului Agriculturii și Industriei Alimentare. |
| 1. **Modul de încorporare a actului în cadrul normativ în vigoare** |
| În temeiul art.36 alin. (1) lit. a) din Legea finanțelor publice și responsabilității bugetar-fiscale nr.181/2014 (Monitorul Oficial al Republicii Moldova, 2014, nr. 223-230, art.519), cu modificările ulterioare și în conformitate cu pct.7 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015 (Monitorul Oficial al Republicii Moldova, 2015, nr. 347-360, art. 967), cu modificările ulterioare. |
| 1. **Avizarea şi consultarea publică a proiectului** |
| Pentru consultarea publică proiectul este publicat pe pagina web a Ministerului Agriculturii şi Industriei Alimentare, la compartimentul „Transparența decizională”, rubrica „Proiecte de documente” și pe <http://www.particip.gov.md>. |
| 1. **Constatările expertizei anticorupție** |
| Proiectul urmează a fi supus expertizei Centrului Național Anticorupție. |
| 1. **Constatările expertizei de compatibilitate** |
| Nu este necesară. |
| 1. **Constatările expertizei juridice** |
| În temeiul art. 34 şi 37 din Legea nr. 100/2017 cu privire la actele normative, proiectul urmează a fi supus expertizei juridice. |
| 1. **Constatările altor expertize** |
|  |

**Ministru Vladimir BOLEA**

Ex: Bîlici Dulsineia

Tel. 0 (22) 204-515